stanford-oval/wikipedia huggingface dataset:
Gunnar Nordström
Nordström ja suomalainen tiedeyhteisö

Varhaisesta kuolemastaan huolimatta Nordström ehti vaikuttaa suomalaiseen tieteeseen paljon. Nordströmin ruotsin- ja suomenkielisiä luentoja kuunteli suomalaisten matemaatikkojen ja fyysikkojen nuorempi sukupolvi. Nordströmin luennot ovat ilmeisesti vaikuttaneet siihen, että suomalainen fysiikan tutkimus on saavuttanut suhteellisen näkyvän aseman. Nordström oli pedagogina erittäin tunnollinen ja ehti julkaista Mellbergin fysiikan oppikirjan uudistetun laitoksen, sähkö­opin ja termo­dynamiikan oppikirjat. Nordström oli ex officio -opponenttina kahdessa väitöstilaisuudessa. Ensimmäinen oli Hjalmar Brotheruksen väitöstilaisuus vuonna 1912 ja toinen Jarl Axel Wasastjernan 1920. Molemmista tuli fysiikan professoreita.
Nordströmin kuoleman jälkeen kiinnostusta suhteellisuusteorioihin ylläpitivät Suomessa matemaatikko Rolf Nevanlinna sekä Gustaf Järnefelt ja Paul Kustaanheimo. Nordström omaksui nopeasti yleisen suhteellisuusteorian edellyttämän valmiuden differentiaaligeometriassa. Tämä oli kuitenkin ylivoimainen tehtävä suomalaisille kollegoille. Poikkeuksena oli Ernst Lindelöf.
Suomalaisessa tiedeyhteisössä kuitenkin muutamat henkilöt asettuivat suhteellisuusteoriaa vastaan. Karl F. Sundman ja Hjalmar Mellin torjuivat yleisen suhteellisuusteorian. Mellin liittyi myös Philipp Lenardin ja Johannes Starkin kampanjaan, jonka päämääränä oli jakaa fysiikka terveeseen arjalaiseen ja epäterveeseen juutalaiseen fysiikkaan. Jälkimmäiseen ryhmään kuuluivat suhteellisuusteoriat sekä Einstein, jonka kanssa Lenard oli aiemmin riidellyt.
Julkaisut

Nordström kirjoitti 42-vuotisen elämänsä aikana 34 tieteellistä julkaisua. Luettelo kaikista Nordströmin julkaisuista on Eva Isakssonin ylläpitämällä sivustolla. Nordström työskenteli aktiivisesti vielä viimeisenä vuotenaan, mistä kertovat hänen viimeiseksi työkseen jääneen artikkelin viimeiset sanat: "Tässä johdettujen liikeyhtälöiden eräitä sovellutuksia aion tarkastella tulevassa kirjoituksessa."
Die Energiegleichung für das elektromagnetische Feld bewegter Körper, 1908, Väitöskirja, Helsinki
Rum och tid enligt Einstein och Minkowski, 1909, Suomen tiedeseuran julkaisusarjassa: Öfversigt af Finska Vetenskaps-Societetens Förhandlingar
Relativitätsprinzip und Gravitation, 1912, Physikalische Zeitschrift-lehdessä
Träge und Schwere Masse in der Relativitätsmechanik, 1913, Annalen der Physik-lehdessä
Über die Möglichkeit, das Elektromagnetische Feld und das Gravitationsfeld zu vereiningen, 1914, Physikalische Zeitschrift-lehdessä
Zur Elektrizitäts- und Gravitationstheorie, 1914, Öfversigt-sarjassa
Über eine mögliche Grundlage einer Theorie der Materie, 1915, Öfversigt-sarjassa
Een en ander over de energie van het zwaarte krachtsveld volgens de theorie van Einstein, 1918
Kirjallisuutta

Heikinheimo, Ilmari: Suomen elämäkerrasto, s. 545.  Helsinki:  Werner Söderström Osakeyhtiö, 1955.
Aiheesta muualla

Gunnar Nordströmin vuonna 1913 julkaisema artikkeli Annalen der Physikissä (alkaa sivulta 533 ja on selattavissa sivu kerrallaan eteen)
Ravndal, Finn: Scalar Gravitation and Extra Dimensions esitelmä Nordströmin painovoimateoriasta
Maalampi, Jukka: Suomalaistutkija keksi viidennen ulottuvuuden. HS.fi 16.9.2014.
Kolme ylioppilasta vasemmalta lukien: Gunnar Nordström, Åke Nordström ja Gunnar Nordströmin koulukaveri. Kuva Helsingissä vuodelta 1900.
Albert Einsteinin yleisen suhteellisuusteorian mukaan aika-avaruus kaareutuu suurimassaisten kappaleiden lähettyvillä lommolle. Einsteinin teorian mukaan kaareutumisen lopputuloksena myös valo taipuu painovoimakentässä. Tätä seikkaa Nordströmin teoria ei pystynyt ennustamaan, ja sen takia Nordströmin teoria hylättiin.
Irakleiá (kunnallisyksikkö)

| Irakleiá Ηρακλειά |
| --- | --- |
 Panagían eli Irakleián kylä.
 Kunnallisyksikön sijainti
 Irakleiá
 Koordinaatit: 36°50′15″N, 25°27′17″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  670204
Väkiluku (2011):  141
 – Kylä­yhdys­kunta:  141
 – Kylä:  36
Aikavyöhyke:  UTC+2
 – Kesäaika:  UTC+3
Postinumero:  843 00
Suuntanumero(t):  22870
Rekisterikilpi:  EM
Infobox OKVirheellinen NIMI-arvo: 
Irakleiá (kreik. Ηρακλειά; myös Ηράκλεια, Iráklia) on Kreikan kylä sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Ηρακλείας, Dimotikí Enótita Irakleías) ja entinen itsenäinen kyläkunta. Se sijaitsee Náxoksen alueyksikössä Etelä-Egean saarten alueella. Koko kunnallisyksikön väkiluku on 141 ja varsinaisen Irakleián kylän väkiluku 36 (vuonna 2011).
Irakleián kylä tunnetaan myös nimillä Panagía (Παναγία) ja Chóra (Χώρα). Kylä sijaitsee Irakleián saaren keskellä. Irakleián kunnallisyksikkö käsittää koko Irakleián saaren. Sen lisäksi siihen kuuluvat pienemmät saaret Megálos Avelás, Mikrós Avelás ja Venétiko. Saaret kuuluvat Pieniin Kykladeihin ja sijaitsevat Náxoksen saaren eteläpuolella.
Irakleiá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Koufonísian, Náxoksen ja Schoinoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat

Irakleián kunnallisyksikkö muodostuu seuraavista kylistä tai muista asutuksista:
| Kylä tai muu asutus | Väkiluku (2011) |
| --- | --- |
Ágios Geórgios: 105
Irakleiá (Panagía, Chóra): 36
Megálos Avelás (saari): 0
Mikrós Avelás (saari): 0
Venétiko (saari): 0
Yhteensä: 141
Aiheesta muualla

Kuvia tai muita tiedostoja aiheesta Irákleia Wikimedia Commonsissa
Itä-Timorin presidentinvaalit 2022

Itä-Timorin vuoden 2022 presidentinvaalien ensimmäinen kierros käytiin 19. maaliskuuta ja toinen 19. huhtikuuta. Istuva presidentti Francisco Guterres voi asettua ehdolle. Valituksi tulleen presidentin on määrä astua virkaan 20. toukokuuta 2022, joka on myös Indonesian miehityksen päättymisen 20-vuotisjuhlapäivä.
Sekä EU että Yhdysvallat ilmoittivat lähettävänsä vaalitarkkailijoita seuraamaan presidentinvaaleja.
Vaalijärjestelmä ja ehdokkaat

Presidentinvaaleissa järjestetään kaksi kierrosta. Toiselle kierrokselle selviytyvät ne kaksi ehdokasta, jotka saivat eniten ääniä ensimmäisellä kierroksella. Toisella kierroksella ehdokkaan tulee saada yli puolet annetuista äänistä tullakseen valituksi. Vaaleissa ovat äänioikeutettuja kaikki vähintään 17-vuotiaat kansalaiset. Ensimmäistä kertaa äänioikeutettuja on vaaleissa noin 20 % kaikista äänestäjistä.
Itä-Timorin perustuslaki määrittelee, että presidentin toimikausi on viisi vuotta, jolle voi tulla uudelleenvalituksi kerran. Lisäksi perustuslaki asettaa seuraavat reunaehdot presidenttiehdokkaille:
Syntyperäinen itätimorilainen
Vähintään 35-vuotias
Täysivaltainen
Vähintään 5000 äänioikeutetun tuki
Rekisteröityneitä ehdokkaita oli ensimmäisellä kierroksella yhteensä 16.
Toiselle kierrokselle selviytyivät Guterres ja José Ramos-Horta. Ramos-Horta on vihjaillut, että aikoo hajottaa parlamentin ja järjestää ennenaikaiset vaalit, mikäli tulee valituksi. Entinen presidentti, Xanana Gusmão, ilmoitti tukevansa Ramos-Hortaa.
Tulokset

Toisella kierroksella Ramos-Hortan onnistui saamaan 62,09 % annetuista äänistä. Vielä torstaina 21. huhtikuuta Ramos-Horta ei ollut keskustellut Gueterresin kanssa, mutta oli saanut kutsun presidentin kanslialta tulla keskustelemaan vallanvaihdosta.
| Ehdokas | Puolue | I kierros> Ääniä | I kierros> Osuus (%) | II kierros> Ääniä | II kierros> Osuus (%) |
| --- | --- | --- | --- | --- | --- |
| José Ramos-Horta | CNRT | 303 477 | 46,56 | 397 145 | 62,09 |
| Francisco Guterres | Fretilin | 144 282 | 22,13 | 242 440 | 37,91 |
| Armanda Berta dos Santos | KHUNTO | 56 690 | 8,70 | Karsiutuivat pois | Karsiutuivat pois |
| Lere Anan Timur | Sit. | 49 314 | 7,57 | Karsiutuivat pois | Karsiutuivat pois |
| Mariano Sabino Lopes | DP | 47 334 | 7,26 | Karsiutuivat pois | Karsiutuivat pois |
| Anacleto Bento Ferreira | PDRT | 13 205 | 2,03 | Karsiutuivat pois | Karsiutuivat pois |
| Martinho Germano da Silva Gusmão | PUDD | 8 598 | 1,32 | Karsiutuivat pois | Karsiutuivat pois |
| Hermes da Rosa Correia Barros | Sit. | 8 030 | 1,23 | Karsiutuivat pois | Karsiutuivat pois |
| Milena Pires | Sit. | 5 430 | 0,83 | Karsiutuivat pois | Karsiutuivat pois |
| Isabel da Costa Ferreira | Sit. | 4 219 | 0,65 | Karsiutuivat pois | Karsiutuivat pois |
| Felizberto Araújo Duarte | Sit. | 2 709 | 0,42 | Karsiutuivat pois | Karsiutuivat pois |
| Constâncio da Conceção Pinto | Sit. | 2 520 | 0,39 | Karsiutuivat pois | Karsiutuivat pois |
| Rogerio Lobato | Sit. | 2 058 | 0,32 | Karsiutuivat pois | Karsiutuivat pois |
| Virgílio da Silva Guterres | Sit. | 1 720 | 0,26 | Karsiutuivat pois | Karsiutuivat pois |
| Antero Benedito Silva | Sit. | 1 562 | 0,24 | Karsiutuivat pois | Karsiutuivat pois |
| Ángela Freitas | Sit. | 711 | 0,11 | Karsiutuivat pois | Karsiutuivat pois |
| Hyväksyttyjä ääniä | Hyväksyttyjä ääniä | 651 859 | 651 859 | 651 859 | 651 859 |
| Tyhjiä / hylättyjä ääniä | Tyhjiä / hylättyjä ääniä | 12 247 | 12 247 | 12 247 | 12 247 |
| Ääniä yhteensä | Ääniä yhteensä | 664 106 | 664 106 | 664 106 | 664 106 |
| Äänioikeutettuja | Äänioikeutettuja | 859 613 | 859 613 | 859 613 | 859 613 |
Lähde:
Galleria

Ensimmäisellä kierroksella käytössä ollut äänestyslippu
Toisella kierroksella käytössä oleva äänestyslippu
Fretilinin vaalitapahtuma Itä-Timorin kansallisen yliopiston kampuksella.
Harald Christian Strand Nilsen

| Mitalit> Maa:   Norja.Miesten alppihiihto. Olympialaiset  | Mitalit> Maa:   Norja.Miesten alppihiihto. Olympialaiset  | Mitalit> Maa:   Norja.Miesten alppihiihto. Olympialaiset  | Maa:   Norja> Miesten alppihiihto. |
| --- | --- | --- | --- |
|  Pronssia | Lillehammer 1994 | alppiyhdistetty |  |
Harald Christian Strand Nilsen (s. 7. toukokuuta 1971 Gjøvik, Oppland) on norjalainen alppihiihtäjä.
Strand Nilsen sai pronssia Norjan kolmoisvoittoon päättyneessä alppiyhdistetyn kilpailussa Lillehammerin olympialaisissa 1994. Sierra Nevadan MM-kilpailuissa 1996 hän sijoittui alppiyhdistetyssä yhdeksänneksi ja suurpujottelussa kymmenenneksi. Sestrieren MM-kilpailuissa 1997 hän oli yhdistetyssä seitsemäs ja Vailissa 1999 suurpujottelussa kuudestoista.
Strand Nilsen sijoittui maailmancup-kaudella 1993–1994 kolmanneksi Chamonix'n alppiyhdistetyssä. Hän sijoittui kolmanneksi myös yhdistetyn cupin kokonaispisteissä. Kaudella 1994–1995 hän oli toinen Kranjska Goran suurpujottelussa ja Kitzbühelin alppiyhdistetyssä sekä kolmas Wengenin yhdistetyssä ja Adelbodenin ja Furanon suurpujotteluissa. Alppiyhdistetyn maailmancupin kokonaiskilpailussa hän oli toinen ja suurpujottelucupissa kolmas.
Hapuojan seisake

Hapuojan seisake (lyh. Hpo) on lakkautettu rautatieliikennepaikka liikenteeltä suljetulla rataosalla Pori–Haapamäki. Se perustettiin Hapuojan kyläkeskuksen läheisyyteen 16. joulukuuta 1933. Seisake sai laiturirakennuksen vuonna 1934. Siihen ei muista rataosan laiturirakennuksista poiketen tullut ollenkaan asuntoa. Miehitys Hapuojalla päättyi 1. marraskuuta 1955 ja tavaraliikenne lakkautettiin 2. huhtikuuta 1962. Henkilöliikenne lakkautettiin 26. toukokuuta 1974 ja liikennepaikka lakkautettiin kokonaan 1. kesäkuuta 1975. Liikenne radalla jatkui vuoteen 1985. Hapuojan laiturirakennus ja sivuraiteet on purettu.
Jake Newton

| Jake Newton> Henkilötiedot |
| --- | --- |
Syntynyt: 22. syyskuuta 1988 (ikä 36) San Jacinto, CA, Yhdysvallat
Kansalaisuus:   Yhdysvallat
Jääkiekkoilija
Lempinimi:  Isaac, Happy Jake,  Mr. Sunshine
Pelipaikka:  puolustaja
Maila:  vasen
Pituus:  191 cm
Paino:  96 kg
Seura
Seura:  Storhamar Ishockey
Sarja:  GET-ligaen
Pelinumero:  5
Pelaajaura
Pääsarjaura:  2014–
Aik. seurat:  Syracuse Crunch (AHL) Lake Erie Monsters (AHL) Allen Americans (CHL) HC Eppan Pirates (ITA-2) Ontario Reign (ECHL) Bridgeport Sound Tigers (AHL) HC Gherdëina (Italia) Sport (SML) HK Hradec Králové (ČEL) KooKoo (SML) JYP (SML) Bayreuth Tigers (DEL2) Nürnberg Ice Tigers (Spengler Cup)
Jacob Leslie Newton  (s. 22. syyskuuta 1988 San Jacinto, Kalifornia, Yhdysvallat) on yhdysvaltalainen jääkiekkopuolustaja, joka pelaa Norjan GET-ligaenin Storhamar Ishockeyssa.
Muuta

Vuonna 2018 Newton avautui kirjottamassaan blogitekstissä ja Ilta-Sanomien haastattelussa lapsena kokemastaan seksuaalisesta hyväksikäytöstä. Hän oli tuolloin omien sanojensa mukaan 5-7-vuotias ja hyväksikäyttäjä oli Newtonin 16-vuotias lähisukulainen. Newton kärsi myöhemmin psyykkisistä ongelmista. Ammattilaisuransa alussa joi runsaasti alkoholia, poltteli kannabista ja petti vaimoaan Annieta. Newton pääsi omien sanojensa mukaan ongelmistaan hiljalleen pariterapian myötä. Hän on myös ottanut vaikutteita elämäntapoihinsa Michael A. Singerin kirjasta Kahleeton sielu – matka sisimpääsi sekä hänen julkaisemiensa videoiden myötä. Kirja käsittelee mm. mindfullnessia ja meditaatiota. Newton on myös kertonut käyttävänsä deodoranttinaan nykyään sitruunaa ja ajoittain myös laventeliöljyä.
Newton on eronnut aiemmasta vaimostaan Anniesta, mutta he ovat Newtonin mukaan kuitenkin hyvissä väleissä. Ex-pariskunnalla on kaksi lasta. Newtonin isoveli Josh on pelannut myös jääkiekkoa.
Hara (Nagano)

| Hara |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  43,26 km²
Väkiluku (2020):  7 684
 – Väestötiheys:  177,6 as./km²
Infobox OKVirheellinen NIMI-arvo: 
Hara (jap. 原村, Hara-mura) on kyläkunta Japanin Naganon prefektuurissa. Siellä asuu 7 684 asukasta, sen väestötiheys on 177,6 asukasta neliökilometrillä ja pinta-ala 43,26 neliökilometriä. Väkiluku nousi 0,3 prosentilla vuosina 2015-2020.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 7 005 |  |
| 2000 | 7 207 | +202 |
| 2005 | 7 456 | +249 |
| 2010 | 7 573 | +117 |
| 2015 | 7 566 | -7 |
| 2020 | 7 684 | +118 |
Harald Boucht

Harald Boucht [bukt] (27. marraskuuta 1872 Vaasa – 3. elokuuta 1963 Vaasa) oli suomalainen hovioikeudenneuvos. Hän oli 1900-luvun alussa mukana aktivistien toiminnassa ja myöhemmin jääkäriliikkeessä sekä Lapuan liikkeessä.
Bouchtin vanhemmat olivat kihlakunnantuomari, hovioikeuden asessori August Abraham Boucht (1839–1923) ja ruotsalaissyntyinen Amelie Apollonia Serafia Setterberg. Hän pääsi ylioppilaaksi 1891 Vaasan ruotsalaisesta lyseosta ja suoritti Helsingin yliopistossa yleisen oikeustutkinnon 1895. Boucht sai varatuomarin arvon 1898.
Boucht oli asianajajana 1901–1911. Hän toimi Vaasan hovioikeudessa kanslistina 1908–1910, notaarina 1910–1915, viskaalina 1915–1917, asessorina 1917–1927 ja hovioikeudenneuvoksena 1927–1932. Hän oli Vaasan kaupunginjohtajana 1929–1932 ja Ilmajoen tuomiokunnan tuomarina 1932–1942. Viimeksi Boucht toimi eläkkeellä ollessaan poikansa Christerin vuonna 1941 Vaasaan perustaman Asianajotoimisto Christer Bouchtin palveluksessa neuvottelevana lakimiehenä 1942–1963.
Boucht osallistui 1900-luvun alussa aktivistien toimintaan ja hän kuului Voima-liiton perustajiin. Ensimmäisen maailmansodan aikana Boucht toimi jääkärivärvärinä ja organisoi aseiden salakuljetusta Saksasta Vaasan seudulle. Suomen sisällissodan aikana Boucht oli valkoisten Vaasan sotilaspiirin päällikkönä. Boucht kuului 1930-luvun alussa Lapuan liikkeen valtuuskuntaan.
Harald Boucht oli naimisissa vuodesta 1901 Beda Irene Finnilän kanssa. Heidän poikansa oli asianajaja ja arktisten alueiden tutkimusmatkailija Christer Boucht (1911–2009).
Hainaut’n provinssi

| Hainaut’n provinssi Province de Hainaut (ranska) Provincie Henegouwen (hollanti) Provinz Hennegau (saksa) Province do Hinnot (valloni)  |
| --- | --- |

 Lippu:  Vaakuna
 Provinssin sijainti Belgiassa
 Koordinaatit:  
Valtio:  Belgia
Alue:  Vallonia
Hallinto:  
 – hallinnollinen keskus:  Mons
 – suurin kaupunki:  Charleroi
Pinta-ala:  3 785,7 km²
Väkiluku (2016):  1 337 157
 – väestötiheys:  353,2 as./km²
 
Provinssin internetsivut
Hainaut on provinssi Belgian Valloniassa. Sen pääkaupunki on Mons, mutta suurin kaupunki on Charleroi. Hainaut’n provinssissa on arviolta 1 337 157 asukasta (vuonna 2016) ja sen pinta-ala on 3 785,7 neliökilometriä.
Aiheesta muualla

Kuvia tai muita tiedostoja aiheesta Hainaut’n provinssi Wikimedia Commonsissa
Provinssin internetsivut
Hainesin piirikunta

Hainesin piirikunta (engl. Haines Borough) on Yhdysvaltojen Alaskan osavaltiossa sijaitseva piirikunta. Sen väkiluku oli 2 080 vuonna 2020. Piirikunnan hallintokeskus on Haines. Piirikunta on perustettu 1968.
Aiheesta muualla

Kuvia tai muita tiedostoja aiheesta Hainesin piirikunta Wikimedia Commonsissa
Alaskan osavaltio
Harald Cerny

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 13. syyskuuta 1973 (ikä 51)
Syntymäpaikka: Wien, Itävalta
Pelipaikka: keskikenttäpelaaja
Junioriseurat
: ASV Hinterbrühl
0000–1990: Admira Wacker Mödling
1990–1992: Bayern München
Seurat
| Vuodet | Seura | O | (M) |
| 1992–1993 | Bayern München | 16 | (1) |
| 1993–1994 | Admira Wacker Mödling | 22 | (7) |
| 1994–1995 | Tirol Innsbruck | 52 | (14) |
| 1996–2007 | TSV 1860 München | 263 | (17) |
| Yhteensä | Yhteensä | 353 | (39) |
Maajoukkue
|  | Itävalta U21 | 12 | (4) |
| 1993–2004 | Itävalta | 47 | (4) |
Valmennusura
2008–2009: TSV 1860 München (juniorit)
2009–2016: Bayern München (juniorit)
 Seurajoukkueuran tilastot kattavat vain kansalliset sarjat.
Harald Cerny (s. 13. syyskuuta 1973 Wien, Itävalta) on itävaltalainen jalkapalloilija. Pelipaikaltaan hän oli keskikenttäpelaaja.
Cerny pelasi urallaan 254 ottelua Bundesliigassa, joista 16 Bayern Münchenissä vuosina 1992–1993 ja 238 TSV 1860 Münchenissä vuosina 1996–2004. Vuosina 2004–2006 Cerny edusti TSV 1860 Müncheniä 25:ssä 2. Bundesliigan ottelussa. Lisäksi hän pelasi Itävallan Bundesliigassa 74 ottelua edustaen Admira Wacker Mödlingiä vuosina 1993–1994 ja Tirol Innsbruckia vuosina 1994–1995.
Itävallan alle 21-vuotiaiden maajoukkueessa Cerny pelasi 12 ottelua tehden neljä maalia ja A-maajoukkueessa 47 ottelua tehden neljä maalia. Hän oli mukana MM-kilpailuissa 1998 pelaten kaksi ottelua.
Cerny valmensi vuosina 2008–2009 TSV 1860 Münchenin ja vuosina 2009–2016 Bayern Münchenin junioreita.
Hainichin kansallispuisto

Hainichin kansallispuisto on luonnonsuojelualue Saksan itäisessä keskiosassa, Thüringenin osavaltiossa. Se on Euroopan suurin yhtenäinen lehtisekametsäalue, ja sen hallitseva puulaji on punapyökki. Tunnettuja eläinlajeja ovat villikissa ja mustahaikara.
Aiheesta muualla

Kuvia tai muita tiedostoja aiheesta Hainichin kansallispuisto Wikimedia Commonsissa
Saksan kansallispuistot
Ala-Saksin Vattimeren kansallispuisto
Baijerin metsän kansallispuisto
Berchtesgadenin kansallispuisto
Eifelin kansallispuisto
Etu-Pommerin bodden-maiseman kansallispuisto
Hainichin kansallispuisto
Hampurin Vattimeren kansallispuisto
Harzin kansallispuisto
Hunsrück-Hochwaldin kansallispuisto
Jasmundin kansallispuisto
Kellerwald-Ederseen kansallispuisto
Müritzin kansallispuisto
Oderin alemman jokilaakson kansallispuisto
Saksin Sveitsin kansallispuisto
Schleswig-Holsteinin Vattimeren kansallispuisto
Schwarzwaldin kansallispuisto
Hardanger

Hordalandin läänin piirit:  Nordhordland  Midthordland  Sunnhordland  Hardanger  Voss
Hardangerista, Hans Guden maalaus vuodelta 1847
Hardanger on Lounais-Norjassa, entisen Hordalandin läänin alueella, nykyään Vestlandin läänissä sijaitseva piiri, jonka hallitseva piirre on Hardangerinvuono. Seutu on suosittua matkailualuetta.
Ennen kuin Harald Kaunotukka nousi Norjan valtaistuimelle vuonna 872, Hardanger oli itsenäinen kuningaskunta.[lähde? ]
Seutu on paljolti tunturipaljakkaa (Hardangervidda). Jäätikköpeitteisen tunturin Hardangerjøkulenin korkeus on 1 876 metriä.
Kunnat

Hardangeriin kuuluvat seuraavat kunnat: Odda, Ullensvang, Eidfjord, Ulvik, Granvin, Kvam ja Jondal.
HMS Decoy (D106)

| HMS Decoy |
| --- | --- |
 Alus vuonna 1974 Perun laivaston BAP Ferrénä

Aluksen vaiheet
Rakentaja:  Yarrow and Company, Glasgow
Kölinlasku:  22. syyskuuta 1946
Laskettu vesille:  29. maaliskuuta 1949
Palveluskäyttöön:  28. huhtikuuta 1953
Poistui palveluskäytöstä:  myyty Perulle 1969 BAP Ferré
Loppuvaihe:  poistettu palveluksesta 13. heinäkuuta 2007
Tekniset tiedot
Uppouma:  2 830 t (standardi) 3 820 t (kuormattu)
Pituus:  120 m
Leveys:  16 m
Syväys:  4,1 m
Koneteho:  54 000 hv (40 MW)
Nopeus:  30 solmua
Miehistöä:  noin 300
Aseistus
Aseistus:  6 x QF 4,5" Mk V kaksiputkisina UD Mk VI -asennuksina 4 x Bofors 40 mm/L60 kaksiputkisina STAAG Mk II -asennuksina 2 x Bofors 40 mm/L60 kaksiputkisena Mk V asennuksena 10 x 21" torpedoputkea 1 x Squid-sukellusveneentorjuntaheitin
HMS Decoy (viirinumero D106) oli Britannian kuninkaallisen laivaston Daring-luokan hävittäjä.
Valmistus

Alus tilattiin Yarrow and Companyltä Glasgow’sta, missä köli laskettiin 22. syyskuuta 1946. Alus laskettiin vesille 29. maaliskuuta 1949 ja valmistui 28. huhtikuuta 1953.
Perun laivasto

Alus myytiin 1969 sisaraluksensa HMS Dianan kanssa Perun laivastolle. Se siirrettiin Cammell Lairdille Birkenheadiin modernisoitavaksi. Alus nimettiin huhtikuussa 1973 ennen palvelukseen ottoa Angamosin taistelussa kaatuneen Diego Ferrén mukaan BAP Ferréksi. Modernisoitaessa aluksen etumasto muutettiin asennettaessa Plesseyn AWS-1 ilmavalvontatutka. Lisäksi alukselle asennettiin kahdeksan MM38 Exocet -ohjuksen laukaisualustaa.
Alukselta poistettiin 1975–1976 SIMAn telakalla Callaossa Squid-sukellusveneentorjuntaheitin ja sen takakannelle rakennettiin helikopterikenttä. Samalla telakalla alukselle asennettiin 1977–1978 kaksi kaksiputkista OTO Melara 40 mm L70 DARDO -tykkitornia sekä niihin AESN NA-10 -tulenjohtojärjestelmä sekä AESN RTN-10X -tulenjohtotutka. Alus poistettiin palveluksesta 13. heinäkuuta 2007.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:BAP Ferré (DM-74)
BAP Ferré vuonna 2007.
Käännös suomeksi
Hasta Siempre, Comandante

Hasta Siempre, Comandante tai lyhyemmin Hasta Siempre on kuubalaisen laulajan Carlos Pueblan alun perin vuonna 1965 levyttämä espanjankielinen kappale.
Laulun sanoitus on vastaus vallankumousjohtaja Che Guevaran samana vuonna Fidel Castron haltuun jättämään kirjeeseen, jota pidetään myös hänen poliittisena testamenttinaan. Kirjeen sisällön piti tulla julki vasta, mikäli taistelukentille palannut Guevara saisi surmansa, mutta Castro julkisti sen jo lokakuussa 1965 pitämässään puheessa.
Kappaleesta on olemassa ainakin 200 versiota eri puolilta maailmaa. Sen ovat levyttäneet muun muassa Compay Segundo, Nathalie Cardone, Robert Wyatt, Silvio Rodríguez, Joan Baez, Maria Farantouri, Jan Garbarek sekä Al Di Meola. Laulua ovat esittäneet myös useat punk/oi! sekä ska-yhtyeet. Suomeksi Hasta Siempren on kääntänyt runoilija Pentti Saaritsa ja sen ovat levyttäneet Arja Saijonmaa sekä Agit Prop. Myös Jussi Hakulisella on Hasta Siempre -niminen laulu, mutta se on hänen oma sävellyksensä ja sanoituksensa.
Aiheesta muualla

Carlos Pueblan alkuperainen versio kappaleesta
Hassut hurjat hirviöt (elokuva)

| Hassut hurjat hirviöt> Where the Wild Things Are |
| --- | --- |

Ohjaaja:  Spike Jonze
Käsikirjoittaja:   Spike Jonze  Dave Eggers 
Perustuu:  Hassut hurjat hirviöt -kirjaan
Tuottaja:   John B. Carls  Gary Goetzman  Tom Hanks  Vincent Landay  Maurice Sendak 
Säveltäjä:   Carter Burwell  Karen Orzolek 
Kuvaaja:  Lance Acord
Leikkaaja:   James Haygood  Eric Zumbrunnen 
Valmistustiedot
Valmistusmaa:  Yhdysvallat
Tuotantoyhtiö:   Warner Bros. Pictures  Legendary Pictures 
Levittäjä:  Warner Bros. Netflix iTunes
Ensi-ilta:   16. lokakuuta 2009 (USA)  8. tammikuuta 2010 (Suomi) 
Kesto:  103 min
Alkuperäiskieli:  englanti
Budjetti:  100 000 000 USD
Tuotto:  100 086 793 USD
Aiheesta muualla
IMDb 
Elonet
AllMovie
Infobox OKNimi-testi OK: 
Hassut hurjat hirviöt (engl. Where the Wild Things Are) on Spike Jonzen ohjaama fantasiaelokuva vuodelta 2009. Elokuva perustuu Maurice Sendakin samannimiseen lastenkuvakirjaan.